b'\n_START_ARTICLE_\nJohan Frosterus (Sotkamon kirkkoherra)\n_START_PARAGRAPH_\nJohan (Juhana) Abrahaminpoika Frosterus (30. marraskuuta 1720 Paltamo \xe2\x80\x93 10. kes\xc3\xa4kuuta 1809 Sotkamo) oli kirjailija ja Sotkamon kirkkoherra._NEWLINE_Frosteruksen vanhemmat olivat Paltamon kirkkoherra Abraham Frosterus ja Katarina Cajanus. H\xc3\xa4n k\xc3\xa4vi Oulun triviaalikoulua ja p\xc3\xa4\xc3\xa4si ylioppilaaksi 1736. Frosterus valmistui maisteriksi 1745 ja h\xc3\xa4net vihittiin papiksi 1746. Frosterus oli Kajaanin kirkkoherrana vuodesta 1747 ja h\xc3\xa4net valittiin Sotkamon kirkkoherraksi vuonna 1763. Vuonna 1800 h\xc3\xa4n sai jumaluusopin tohtorin arvon Uppsalan yliopistosta._NEWLINE_Frosterus on tehnyt muutamia runoja sek\xc3\xa4 vuonna 1791 ilmestyneen kirjan Hy\xc3\xb6dyllinen huvitus luomisen t\xc3\xb6ist\xc3\xa4 joka oli ensimm\xc3\xa4inen luonnontieteit\xc3\xa4 k\xc3\xa4sitellyt suomenkielinen teos.'